Uitspraak in ‘grootste regstellendeaksie-saak nόg’ dan gelewerVan die DKD-werknemers wat deur Solidariteit verteenwoordig word. Foto: Reint Dykema Volgens Anton van der Bijl, hoof van Solidariteit se Sentrum vir Billike Arbeidspraktyke, sal hierdie uitspraak as ŉ rigtinggewer in Suid-Afrika se demokrasie opgeteken word. “Solidariteit se hofsaak teen die DKD is sonder twyfel die grootste regstellendeaksie-hofsaak in Suid-Afrika se geskiedenis. Hierdie uitspraak sal nie net reuse-implikasies vir die DKD inhou nie, maar sal ook die Suid-Afrikaanse Polisiediens (SAPD) en die hele staatsdiens se toekomstige toepassing van regstellende aksie bepaal,” sê Van der Bijl. Solidariteit se saak teen die DKD het reeds in 2012 begin toe die vakbond ŉ aantal sake oor die DKD se omstrede regstellendeaksieplan gekonsolideer het. Volgens dié plan moet alle posvlakke die nasionale rassedemografie weerspieël, ongeag die demografiese profiel van die provinsie of streek.